ବିଦାୟୀ ଡିଜି ଅଭୟଙ୍କୁ ଗୁରୁତ୍ବପୂର୍ଣ୍ଣ ଦାୟିତ୍ବ ଦେଇଛନ୍ତି ରାଜ୍ୟ ସରକାର । ଅଭୟଙ୍କୁ ନାର୍କୋଟିକ୍ସ ଡ୍ରଗ୍ସ ସମ୍ପର୍କିତ ରାଜ୍ୟ ଟାସ୍କ ଫୋର୍ସର ଅଧ୍ୟକ୍ଷ ଭାବେ ନିଯୁକ୍ତ କରାଯାଇଛି ।
କରୋନା ଭୂତାଣୁ ରୁ ରକ୍ଷା ପାଇବା ପାଇଁ ଆସନ୍ତା ୩ ତାରିଖରେ ୧୫-୧୮ ବର୍ଷ ବୟସ୍କ ପିଲାଙ୍କ ପାଇଁ ଆରମ୍ଭ ହେବ ଟିକାକରଣ କାର୍ଯ୍ୟକ୍ରମ । ତେବେ ଏହାକୁ ନେଇ ଆଜିଠାରୁ ଆରମ୍ଭ ହେବ କୋୱିନ୍ ପ୍ଲାଟଫର୍ମରେ ପଞ୍ଜୀକରଣ ।
ଆଜି କେନ୍ଦ୍ର ଶିକ୍ଷା ଏବଂ ଦକ୍ଷତା ବିକାଶ ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ୧୦୦ ଦିବସୀୟ ପଠନ ଅଭିଯାନ 'ପଢ଼େ ଭାରତ'ର ଶୁଭାରମ୍ଭ କରିବେ । ଏହି ଅଭିଯାନ ଆଜିଠାରୁ ଆରମ୍ଭ ହୋଇ ୧୦ ଏପ୍ରିଲ୍ ପର୍ଯ୍ୟନ୍ତ ଆୟୋଜନ କରାଯିବ ।
ସରକାରୀ କାର୍ଯ୍ୟାଳୟରେ ନୂଆବର୍ଷ ପାଇଁ କୌଣସି କର୍ମଚାରୀ ଏକାଠି ହେବା ନେଇ ମନା କରାଯାଇଛି । କୌଣସି ଅଧିକାରୀଙ୍କୁ ନୂଆ ବର୍ଷ ପାଇଁ ଫୁଲତୋଡା ଦେଇ ଅଭିନନ୍ଦନ ଜଣାଇବା ପାଇଁ ବାରଣ କରାଯାଇଛି ।
କେନ୍ଦ୍ର ଅର୍ଥମନ୍ତ୍ରୀ ନିର୍ମଳା ସୀତାରମଣ ଶୁକ୍ରବାର ଦିନ କହିଛନ୍ତି ଯେ କନ୍ନୌଜ ସ୍ଥିତ ଅତର ବ୍ୟବସାୟୀ ପୀୟୁଷ ଜୈନଙ୍କ ଘରେ ହୋଇଥିବା ଚଢାଉରେ ୨୦୦ କୋଟି ଟଙ୍କା ବିଜେପିର ନୁହେଁ, କିନ୍ତୁ ସଠିକ୍ ଠିକଣାରେ ଏହି ଚଢାଉ କରାଯାଇଛି। ସଠିକ୍ ସୂଚନା ଉପରେ ଆଧାରିତ ଏହି କାର୍ଯ୍ୟ ପୂର୍ବତନ ୟୁପି ମୁଖ୍ୟମନ୍ତ୍ରୀ ତଥା ଏସପି ସଭାପତି ଅଖିଳେଶ ଯାଦବଙ୍କ ପାଇଁ ଏକ ବଡ ଝଟକା ସଦୃଶ ହୋଇଛି, ଯେଉଁ ବ୍ୟକ୍ତି ଲାଲ ହାତରେ ଧରାପଡିଛନ୍ତି ସେ ତାଙ୍କର ବନ୍ଧୁ ହୋଇପାରନ୍ତି। ସୀତାରମଣ କହିଛନ୍ତି ଯେ ଟିକସ ଛାଡ ମାମଲାରେ ନିଆଯାଇଥିବା କାର୍ଯ୍ୟକୁ ରାଜନୈତିକ ରଙ୍ଗ ଦିଆଯିବା ଅତ୍ୟନ୍ତ ଦୁଃଖଦାୟକ।
୧୩ ପୂରି ୧୪ ବର୍ଷରେ ପାଦ ଥାପିଲା କମିଶନରେଟ ପୋଲିସ । ୨୦୦୮ ଜାନୁଆରୀ ମାସ ୧ ତାରିଖରେ ଟ୍ୱିନ ସିଟିରେ କମିଶନରେଟ ପୋଲିସ ବ୍ୟବସ୍ଥା ଲାଗୁ ହୋଇଥିଲା । ଏହି ଆଇନ ବ୍ୟବସ୍ଥା ଆଜି ୧୪ ବର୍ଷରେ ପାଦ ଥାପିଛି । କରୋନା ପାଇଁ ଏଥର ନିରାଡମ୍ବର ସହ ଜନ୍ମଦିନ ପାଳନ କରିବା କମିଶନରେଟ ପୋଲିସ୍ ।
